Галоўнай гераіне спектакля, актрысе Веры, праз чатыры тыдні трэба будзе граць партызанку ў новай песе пра вайну. Каб ужыцца ў ролю і зведаць цяжкія будні ваеннага часу, актрыса спрабуе змяніць усё вакол сябе. Яна ўпэўнена: толькі сапраўдны голад, холад і страх смерці могуць ёй у гэтым дапамагчы.У гульню па ўсіх правілах унутраннага перажывання паводле сістэмы К. С. Станіслаўскага Вера ўцягвае сваю сяброўку па тэатру Кацю, цярплівага мужа Лёшу і наогул усіх вакол.